Kosovë, partitë politike nuk merren vesh për zgjedhjen e kryetarit të parlamentit
Parlamenti i Kosovës dështoi sërish të premten që të zgjedhë udhëheqjen e tij. Koalicioni PDK-AAK-Nisma, kërkon votim në pako të kryetarit të parlamentit dhe të qeverisë. Vetëvendosje e LDK e hedhin poshtë një ide të tillë.
Partitë politike as sot nuk arritën të gjejnë një zgjidhje për të vazhduar seancën konstituive në të cilën do të duhej të zgjidhet kryetari i parlamentit dhe nënkryetarët e tij. Një mbledhje e thirrur për paraditen e së premtes u shty meqë ajo u bojkotua nga deputetët e koalicionit të Partisë Demokratike, Aleancës për Ardhmërinë e Kosovës dhe Nismës për Kosovën, të cilëve u takon të propozojnë kryetarin e parlamentit. Më pas shefat e grupeve parlamentare u mblodhën për të diskutuar datën e vazhdimit të seancës, por prapë pa marrëveshje. Koalicioni fitues kërkoi që të mërkurën të thirret edhe një takim këshillues për këtë çështje, por kjo kërkesë u kundërshtua nga partitë tjera. Megjithatë, kryesuesi i seancës, vendosi që të ketë një takim të ri të mërkurën më 9 gusht. Deputeti i Partisë Demokratike të Kosovës Enver Hoxhaj, hodhi propozimin për një kompromis për tejkalimin e situatës së krijuar. “Qëndrimi i Partisë Demokratike, Aleancës për Ardhmërinë e Kosovës dhe Nismës ”, tha zoti Hoxhaj. Por, ky propozim u kundërshtua nga lëvizja Vetëvendosje dhe Lidhja Demokratike e Kosovës të cilat akuzojnë koalicionin fitues se po e zvarritë me qëllim vazhdimin e seancës konstituive. Ata hodhën poshtë idenë për një marrëveshje politike që do mundësonte votimin në pako të kryetarit të parlamentit dhe qeverisë. “”, tha shefi i grupit parlamentar të lëvizjes vetëvendosje, Glauk Konjufca. “”, tha shefi i grupit parlamentar të Lidhjes Demokratike të Kosovës, Avdullah Hoti. Seanca konstituive shihej edhe si vendimtare për koalicionin fitues të Partisë Demokratike, Aleancës për Ardhmërinë e Kosovës dhe Nismës për Kosovën, nëse do të mund të sigurojë votat e mjaftueshme për krijimin e qeverisë së re, një proces sfidues meqë asnjë forcë politike nuk i ka votat e mjaftueshme që ta krijojë e vetme qeverinë. Ky koalicioni ka 39 vende në parlament dhe bashkë me deputetët e pakicave kombëtare arrin në 59 vota, dy më pak se sa votat e nevojshme për zgjedhjen e kryetarit të parlamentit dhe për krijimin e qeverisë. Vëzhguesit thonë se tashmë Kosova ka hyrë në një krizë institucionale dhe se sipas tyre vazhdimi më tej i kësaj gjendjeje do të mund të jetë pasoja të rënda për vendin.